באחד בשבת, ביום השמיני לחודש תמוז בשנת חמשת אלפים ושבע מאות ושבעים ושבע, אנו, החתן \_\_\_\_\_\_\_\_ והכלה \_\_\_\_\_\_\_\_ חוגגים עם קהל מוזמנים זה את בחירתנו זה בזו כבעל ואישה.

אנו אומרים זה לזו: " אהבתי כלפיך היום שלמה וללא דופי, כפי שהייתה אתמול וכפי שתהא גם מחר. אהיה לצידך בכל רגע ורגע. ליבי יחבוק את דמותך, כשם שזרועותיי חובקות את גופך. אחלוק איתך את חלומותיך, אשמח איתך ברגעי האושר, ואנחם אותך ברגעי הצער. יחד, נהיה זה עבור זו אנשי סוד ויועצים נאמנים; נהיה חברים טובים ובני זוג אוהבים. גם כשנהיה רחוקים זה מעיניי זו, נישאר קרובים במחשבותינו. הנך כל חיי; הנך אהבתי; הנך הכל עבורי.

אנ מבטיחים לחלוק את חוויות היומיום וכן את הרגעים יוצאי הדופן; לתרום לצמיחה האישית של כל אחד מאיתנו, כך שנוכל להתפתח לבני האדם שטרם זכינו להיות; להיות שותפים בקבלת החלטות, בחלוקת תפקידים במשפחה, ובגידול הילדים, אשר נתברך בהם אם ירצה השם; אנו מבטיחים להתחשב האחד ברגשות השנייה וליישב את המחלוקות בינינו באמצעות בחינה עצמית, דיאלוג ופשרה. אנו מקווים להפוך לישות אחת בגופנו וברוחנו, ובה בעת לפתח את המרחב האישי והייחודי לכל אחד מאיתנו.

כמו כן, אנו מבטיחים להקים בית שיהיה פתוח למלוא הפוטנציאל הגלום בחיים; בית שיהיה מלא באהבה ולמידה, בטוב-לב ונדיבות, בנחמה וחמלה; בית שבסיסו הוא כבוד לכל בני האדם.

עת נזדקן יחד ואהבתנו תבשיל, מי ייתן ונשמור על התשוקה והחיבה שאנו חשים זה כלפי זו היום, ולא נוותר על החלומות היקרים לנו. מי ייתן ונחיה כל יום כאילו היה זה היום הראשון, האחרון, והיחיד שבו נזכה להיות האחד עם השנייה.

והכל שריר וקיים.